Kagans

Kagans bija valdnieka tituls agrajos viduslaikos tjurku tautām. Mongoļu impērijas "hanu hans". Pirmoreiz minēts ķīniešu hronikās 3. gs. mūsu ērā saistībā ar Centrālāzijas tautu sjanbi. 402. gadā titulu pieņēma žužaņi. No tiem pārņēma avāri un tjurki (no 552. gada), kuri 6. gs. vidū izveidoja pašu lielāko tā laika klejotāju valsti - Tjurku kaganātu.

Eiropā Lielās tautu staigāšanas laikā bija trīs kaganāti: Avāru, Tjurku un Hazāru.

9.-12. gs. kagana titulu pieņēma Kijivas kņazi.

 Skatīt arī 
 Hans
 Mongoļu impērijas kaganu uzskaitījums

 Ārējās saites 

 Kagans - Vēstures terminu skaidrojošā vārdnīca.

Kategorija:Āzijas valdnieku tituli
Kategorija:Tjurki